Christina O

Ιστορία

Μετά το τέλος του Β' Παγκοσμίου Πολέμου ήταν ένα από τα πολλά πλεονάζοντα ναυτικά πλοία.
Ο Ωνάσης αγόρασε την φρεγάτα στην τιμή των 34.000 δολαρίων και μετά ξόδεψε 4  εκατομμύρια δολάρια ΗΠΑ για να την μετατρέψει σε πολυτελές υπερσύγχρονο γιοτ και της έδωσε το όνομά της κόρη του Χριστίνας.
Ο Ωνάσης με τη διαθήκη του άφηνε την θαλαμηγό στην κόρη του Χριστίνα. Σημείωνε, όμως,
ότι αν για
κάποιο λόγο εκείνη δεν την ήθελε, θα περνούσε στην κυριότητα του ελληνικού Δημοσίου, υπό την προϋπόθεση  ότι θα τη συντηρούσε και  θα την παραχωρούσε αποκλειστικά για χρήση στον εκάστοτε αρχηγό του κράτους.
Το 1978, η Χριστίνα Ωνάση  δώρισε τη θαλαμηγό στο ελληνικό δημόσιο, για να τη χρησιμοποιεί  ο εκάστοτε Πρόεδρος της Ελληνικής Δημοκρατίας. Τη συντήρηση της θαλαμηγού ανέλαβε το Πολεμικό Ναυτικό για την οποία οι υπεύθυνοι φρόντιζαν ώστε  να είναι ανά πάσα στιγμή στη διάθεση του  Προέδρου της Δημοκρατίας και των υψηλών  καλεσμένων του, έτοιμη να σαλπάρει. Χρησιμοποιήθηκε μόνο μία φορά  από τον 
Χρήστο Σαρτζετάκη, ενώ ο Κωνσταντίνος Καραμανλής αρνήθηκε να τη χρησιμοποιήσει.
Παρέμενε δεμένη σε χώρο του Πολεμικού Ναυτικού και, εν  τω μεταξύ, οι τεχνολογικές εξελίξεις την είχαν ξεπεράσει όσον  αφορά την κατανάλωση καυσίμων, την ταχύτητα και τις σύγχρονες απαιτήσεις για κλιματισμο.
Το 1998 ο ναυτιλιακός επιχειρηματίας  και φίλος της οικογένειας Ωνάση, Τζον Παπανικολάου θα αγόρασει την "Christina O" από το ελληνικό κράτος και θα ξοδέψει 50 εκατομμύρια δολάρια για να την μετασκευάσει, αποκαθιστώντας το παλιό όνομα του γιοτ προς τιμήν της τότε φίλης του, Χριστίνας Ωνάση, αφού προηγουμένως είχε μετανομασθεί σε "Αργώ".

Το εσωτερικό της θαλαμηγού

Για τον εαυτό του ο Ωνάσης είχε κρατήσει μια σουίτα τεσσάρων δωματίων, με μπανιέρα από μπλε μάρμαρο Σιένας, απομίμηση λουτρού από μινωικό ανάκτορο. Τους τοίχους κάλυπταν βενετσιάνικοι καθρέπτες. Επίσης υπήρχαν άλλες εννέα σουίτες, που η καθεμιά είχε το όνομα ενός ελληνικού νησιού, όπως για παράδειγμα η «Ιθάκη» όπου έμεναν πάντα οι εκλεκτότεροι καλεσμένοι του Ωνάση.
Η βιβλιοθήκη της θαλαμηγού ήταν γεμάτη με έργα Ελλήνων κλασικών συγγραφέων και τα σκαμπό του "μπαρ του Άρη", όπως το αποκαλούσαν, ήταν καλυμμένα με δέρμα λευκής φάλαινας, ενώ ο πυθμένας της πισίνας υψωνόταν ως το  επίπεδο του καταστρώματος και μετατρεπόταν σε πίστα χορού,  διακοσμημένη με ψηφιδωτά που απεικόνιζαν σκηνές από την ελληνική μυθολογία.
Η μοντέρνα τεχνολογία αποτελούσε τη ραχοκοκαλιά της θαλαμηγού, με πρωτοποριακά για την εποχή τους συστήματα: ραντάρ, επικοινωνιακά μέσα, κλιματισμό, ηλεκτρονικό έλεγχο της θερμοκρασίας του νερού στην πισίνα και πολλά άλλα.

Αξιοσημείωτοι επιβάτες

Εκτός από την ερωμένη του Ωνάση, Μαρία Κάλλας και τη σύζυγό του Τζάκι, η Christina O φιλοξένησε διασημότητες όπως τον Ουίνστον Τσόρτσιλ
, το ζεύγος Ρίτσαρντ Μπάρτον και Ελίζαμπεθ Τέιλορ, την Γκρέις Κέλι, τον Ρούντολφ Νουρέγιεφ, την Γκρέτα Γκάρμπο, τον Φρανκ Σινάτρα και τον Τζον Φ. Κένεντι.

Η Ανακαίνιση

Ο Τζον Παπανικολάου προσέλαβε τον Ναυτικό αρχιτέκτονα Κώστα Καραμπέλα να επιβλέψει την ανακαίνηση της θαλαμηγού το 1998, ο οποίος με την σειρά του ανέθεσε στον αρχιτέκτονα Απόστολο Μολίνδρη να διαχειριστεί τις όποιες ανακαίνισεις χρειαζόταν και το κροατικό ναυπηγείο Βίκτορ Λενάκ να τις πραγματοποιήσει.
Σήμερα η Christina O, διαθέτει μια κύρια σουίτα, δεκαοκτώ καταλύματα επιβατών και πολυάριθμους εσωτερικούς και εξωτερικούς χώρους καθιστικού, οι οποίοι συνδέονται με μια σπειροειδή σκάλα. Σε σύγκριση με ένα τυπικό σουπέργιοτ του 21ου αιώνα, τα σαλόνια της είναι μικρά και η Θαλαμηγός στερείται της εσωτερικής αποθήκης πλοίου που είναι πλέον απαραίτητη. Ωστόσο, οι χώροι διαβίωσης και το μέγεθος του εξωτερικού χώρου καταστρώματος  είναι πολύ μεγάλο. Επίσης στο πάνω κατάστρωμα υπάρχει και ένα ελικοδρόμιο.